smcproject/ml-wiki-sentences huggingface dataset:
കമ്പ്യുട്ടറുകൾക്ക് തകരാറുകൾ സൃഷ്ടിക്കുകയും സിസ്റ്റം ക്രാഷുകൾ ഉണ്ടാക്കുകയും ചെയ്യുന്ന പ്രോഗ്രാമുകളെ പൊതുവായി മലിഷ്യസ് സോഫ്റ്റ് വെയർ അല്ലെങ്കിൽ മാൽവെയറുകൾ (malware) എന്നു പറയാം .
കമ്പ്യൂട്ടർ ഉപയോഗിക്കുന്ന ആളിന്റെ അറിവില്ലാതെ കമ്പ്യൂട്ടർ സിസ്റ്റെം തകരാറിലാക്കാൻ വേണ്ടി തയ്യാറാക്കിയ സോഫ്റ്റ് വെയറുകളാണു മാൽവെയറുകൾ.
ചിലപ്പോൾ ഇത്തരം ഉപദ്രവകാരികളായ മാൽവെയറുകളെ മുഴുവനായി കമ്പ്യൂട്ടർ വൈറസ് എന്നു വിശേഷിപ്പിക്കപ്പെടാറുണ്ട്.
അതിൽ വൈറസ് എന്ന വിഭാഗവും ഉൾപ്പെടുന്നു.
മാൽവെയർ എന്ന വിഭാഗത്തിൽ വൈറസ്, വേം, ട്രോജൻ ഹോഴ്സ്, സ്പൈ വെയർ, ആഡ് വെയർ, ക്രൈം വെയർ, റൂട്ട്കിറ്റ്സ്, മറ്റ് ഉപദ്രവകാരികളായ സോഫ്റ്റ് വെയറുകളും പ്രോഗ്രാമുകളും ഉൾപ്പെടും.
സ്വയം പെരുകുന്ന ഘടകങ്ങളെ കുറിച്ച് ആദ്യമായി അഭിപ്രായപ്പെട്ടത് വോൺ ന്യൂമാൻ ആണു .
മാൽവെയറുകളെ തരംതിരിക്കാനായി ആദ്യം ശ്രമിച്ചത്
CARO (Computer AntiVirus Researcher's Organization) ആണു .
ഇത് ആന്റിവൈറസ് നിർമ്മാതാക്കളെയും മാൽവെയറുകളെപ്പറ്റി റിസർച്ച് നടത്തുന്നവരെയും സഹായിച്ചു.
വെബ് ബ്രൌസറുകളുടെ നിയന്ത്രണം ഏറ്റെടുത്ത്‌ തെറ്റായ സേർച്ചിംഗ്‌ നടത്തിക്കുക, പോപ്‌ അപ്‌ പരസ്യങ്ങൾ പ്രദർശിപ്പിക്കുക, ഉപയോക്താവിന്റെ ബ്രൌസിംഗ്‌ പ്രവണത ചോർത്തുക എന്നിവയും മാൽവെയറുകളെക്കൊണ്ടുള്ള ദോഷങ്ങളാണു.
തന്മൂലം കമ്പ്യൂട്ടറിന്റെ പ്രവർത്തനം മന്ദഗതിയിലാകുന്നു.
മിക്കവാറും മാൽവെയറുകൾ കമ്പ്യൂട്ടറിൽ നിന്ന് നീക്കം ചെയ്താലും സ്വയം ഇൻസ്റ്റാൾ ചെയ്യാൻ കഴിവുള്ളവയാണ്‌.
വൈറസുകൾ എല്ലാം കംപ്യുട്ടറുകൾക്ക് നാശം ഉണ്ടാക്കുക എന്ന ലക്ഷ്യത്തോടെ നിർമ്മിക്കുന്നതല്ല.
അവയിൽ ചിലത് കംപ്യട്ടറിനെ അസാധാരണമായ രീതിയിൽ പ്രവർത്തിപ്പിക്കുന്നു.
അത്തരത്തിൽ പെട്ടതാണു പിങ് പോങ് വൈറസ്.
ഇത് ഒരു ബൌൺസിങ് ബോൾ ഗ്രാഫിക്സ് ആണു.
ഇവ ഉണ്ടാക്കുന്നതു .
ആന്റി വൈറസ് ഉപയോഗിക്കുകയും അവ ശരിയായി അപ്ഡേറ്റ് ചെയ്യുകയും ആണു മാൽവെയറിൽ നിന്നു രക്ഷനേടാനുള്ള മാർഗം.
ഹാക്കുകളൂം ക്രാക്കുകളും ഉപയോഗിക്കാതിരിക്കുക.
വിൻഡോസിൽ ഒട്ടോറൺ ഡിസേബിൾ ചെയ്യുക.
malicious, software എന്നീ പദങ്ങളിൽ നിന്നാണ്‌ മാൽവെയർ എന്ന വാക്ക്‌ ഉണ്ടായത്‌.
അല്പം ചരിത്രം
ആദ്യമായി പ്രതിക്ഷപ്പെട്ട വൈറസുകളിൽ ഒന്നാണു ബ്രയിൻ .
ഇത് മെഷീൻ കോഡിൽ എഴുതിയതാണു.
ഇത് ഫ്ലോപ്പി ഡിസ്കിന്റെ പേരുമാറ്റുകയും സ്വയം അടുത്ത ഫ്ലോപ്പിയിലേക്ക് കോപ്പി ചെയ്യുകയും മാത്രമെ ചെയ്തിരുന്നുള്ളു .
പിന്നീട് 1990ന്റെ ആദ്യ കാലങ്ങളിൽ ജറുസലേം, കാസ്കേഡ് തുടങ്ങിയവ വ്യാപിക്കാൻ തുടങ്ങി.
ആദ്യമായി പ്രചാരത്തിൽ വന്ന വേം ഇന്റെർനെറ്റ് വേം ആണു.
ഇത് SunOS നെയും VAX BSD സിസ്റ്റങ്ങളെയും ആണു ബാധിച്ചത് .
പിന്നീട് മൈക്രോസോഫ്റ്റ് വിൻഡോസിന്റെ ആവിർഭാവത്തോടെ, മാക്രോ വൈറസുകളൂം പ്രചാരത്തിലായി.
ഓഫീസ് ആപ്പ്ളിക്കേഷനുകളിലെ മാക്രോ പ്രോഗ്രാമിങ്ങാണു ഇവ ഉപയോഗിച്ചത്.
ഇ-മെയിൽ വഴി ലോകത്താകമാനം വ്യാപിച്ച വിനാശകാരിയായ മാക്രോ വൈറസ് ആണു മെലിസ്സ .
പിന്നീട് ലൗ ലെറ്റർ വൈറസ് എത്തി അങ്ങനെ വൈറസ് കുടുംബത്തിലെ അംഗങ്ങൾ കൂടാൻ തുടങ്ങി.
ഇന്നുള്ള മിക്ക വൈറസുകളും വിൻഡോസ് ഫാമിലിയെ ലക്ഷ്യം വെച്ചുള്ളതാണു; എന്നാൽ Mare-D ,ലയൺ വേം തുടങ്ങിയവ ലിനക്സ് ഓപ്പറേറ്റിങ്ങ് സിസ്റ്റത്തിനെ ആണു ബാധിക്കുന്നത്.
മാൽവെയറുകൾ പല തരം
മാൽ വെയറുകളെ വൈറസ് , വേം , ട്രോജൻ ഹോഴ് , സ്പൈ വെയർ , ക്രൈം വെയർ , റൂട്ട്കിറ്റ്സ് , ആഡ്‌വെയറുകൾ , സ്പൈവെയറുകൾ , ഹൈജാക്കറുകൾ , ടൂൾബാറുകൾ , ഡയലറുകൾ എന്നിങ്ങനെ തരം തിരിക്കാം.
വൈറസ്
സ്വയം പെരുകാൻ കഴിവുള്ളതും കംപ്യൂട്ടറിനെ പ്രതികൂലമായി ബാധിക്കുകയും ചെയ്യുന്ന കംപ്യൂട്ടർ പ്രോഗ്രാമുകളാണു വൈറസ്.
കംപ്യൂട്ടറുകളിലെ ഫയലുകളെ ബാധിച്ച് വ്യാപിക്കുവാൻ ഉള്ള കഴിവ് വൈറസിനുണ്ട് .
ഒരു കംപ്യൂട്ടറിൽ നിന്നു മറ്റൊന്നിലെക്ക് വ്യാപിക്കുന്നതിനു ഹോസ്റ്റ് കംപ്യൂട്ടർ അതിനെ ടാർഗറ്റ് കംപ്യൂട്ടറിൽ എത്തിക്കണം.
അതായതു ഏതെങ്കിലും എക്സിക്യൂട്ടബിൾ ഫയലിന്റെ സഹായത്തിലൊ അല്ലെങ്കിൽ floppy,CD,USB,network-പ്രധാനമായും ഇന്റെർനെറ്റ് വഴിയോ ആണു വൈറസ് വ്യാപിക്കുക.
സാധാരണയായി ഇവ മറ്റ് ഏതെങ്കിലും പ്രോഗ്രാമുകളുടെ എക്സിക്യൂട്ടബിൾ ഫയലിനോടു കൂടെ ചേരുകയും .
അത്തരം പ്രോഗ്രാമുകൾ എക്സിക്യൂട്ട് ചെയ്യുന്ന സമയം അവയോടൊപ്പം വൈറസ് കോഡുകൂടെ എക്സിക്യൂട്ട് ചെയ്യുന്നു.
വേം
സ്വയം പെരുകുന്ന കംപ്യുട്ടർ പ്രോഗ്രാമുകളാണു വേമുകൾ.
നെറ്റ് വർക്ക് വഴിയാണു ഇവ വ്യാപിക്കുന്നത്.
സ്വയം റൺ ചെയ്യാം എന്നതാണു വൈറസിൽ നിന്നു ഇവക്കുള്ള വ്യത്യാസം.
അതുപോലെ തന്നെ ഇവയ്ക്ക് റൺ ചെയ്യാൻ ഹോസ്റ്റ് പ്രോഗ്രാമുകളുടെ ആവശ്യമില്ല.
ഇവ കൂടുതലായും നെറ്റ് വർക്കിന്റെ ബാൻഡ് വിഡ്ത് അപഹരിക്കുക എന്ന ദ്രോഹമാണ് ചെയ്യാറ്.
കംപ്യൂട്ടറിലെ വൾണറബലിറ്റികൾ ചൂഷണം ചെയ്ത് ഇവ വളരെ വേഗം പടരുന്നു.
ജോൺ ബ്രണ്ണറുടെ The Shockwave Rider എന്ന നോവലിലാണു വേം എന്ന പദം ആദ്യമായി ഉപയോഗിച്ചത്.
പിന്നീട് കോർനെൽ യൂണിവേഴ്സിറ്റിയിലെ ബിരുദ വിദ്യാർത്ഥി ആയ റോബർട്ട് മോറിസ് ആണു ആദ്യമായി പ്രചാരത്തിൽ വന്ന വേം ഇന്റെർ നെറ്റ് വേം നിർമിച്ചത് .
ട്രോജൻ ഹോഴ്സ്
ട്രോജൻ ഹോഴ്സ് എന്നത് സ്വയം പെരുകാത്ത മാൽവെയറുകളാണു.
യൂസെർക്ക് ആവശ്യമായ കാര്യങ്ങളാണു ചെയ്യുന്നത് എന്നു തോന്നിപ്പിച്ചുകൊണ്ട് കംപ്യൂട്ടറിലേക്ക് കടന്നു കയറ്റത്തിനു വഴി ഉണ്ടാക്കുകയാണു ഇവയുടെ ജോലി.
ഹാക്കർമാർ കംപ്യുട്ടറിലേക്ക് റിമോട്ട് അക്സസ്സിനു വേണ്ടി ആണു ഇവയെ ഉപയോഗിക്കുന്നത്.
ഗ്രീക്ക് പുരാണത്തിൽ നിന്നാണു ഈ പേരു വന്നത്.
ട്രോയ് നഗരത്തിൽ കടക്കുവാനായി ഗ്രീക്കുകാർ ഉപയോഗിച്ച മരക്കുതിര ആണു ട്രോജൻ ഹോഴ്സ്.
റൂട്ട്കിറ്റ്സ്
അറ്റാക്കറുടെ ആക്രമണം മറച്ച് വെക്കാനാണു ഇവ ഉപയോഗിക്കുക.
മാൽവെയർ കണ്ടെത്തുകയും തുരത്തുകയും ചെയ്താൽ അറ്റാക്കറുടെ ജോലി ഫലമില്ലാതാവും ഇത് ഉണ്ടാകാതിരിക്കാൻ റൂട്ട്കിറ്റ്സ് ഉപയോഗിക്കുന്നു.
ക്രൈം വെയർ
സൈബർ കുറ്റ കൃത്യങ്ങൾക്കാണു ഇത്തരം മാൽവെയർ ഉപയോഗിക്കുന്നത്.
ഐഡന്റിറ്റി മോഷണമാണു ഇതിൽ കൂടുതലും സംഭവിക്കുന്നത്.
യൂസറുടെ ഓൺലൈൻ അക്കൗണ്ടുകളും സാമ്പത്തിക ഇടപാടുകളുടെ രേഖകളും മറ്റും ഉപയോഗിച്ച് തിരിമറികൾ നടത്തുകയാണു ഇവരുടെ ജോലി.
കീലോഗറുകൾ വഴി പാസ്സ് വേർഡ് മോഷ്ടിക്കുക വെബ് ബ്രൗസറെ റീഡയറക്ട് ചെയ്യുക വഴി ഒക്കെയാണു ഇവർ കാര്യങ്ങൾ സാധിക്കുക.
ആഡ്‌വെയറുകൾ
ബ്രൌസിംഗ്‌ സമയത്ത്‌ സ്ക്രീനിൽ പരസ്യങ്ങൾ പ്രത്യക്ഷപ്പെടുത്തുന്ന തരം മാൽവെയറുകളാണ്‌ ആഡ്‌വെയറുകൾ.
പോപ്‌അപ്പുകൾ , പോപ്പ്‌ആഡുകൾ എന്നിവയുടെ രൂപത്തിലാണ്‌ ഇവ കാണപ്പെടുന്നത്‌.
സാധാരണ ആയി ഇവ നിരുപദ്രവകാരികൾ ആണു.
പക്ഷെ ചിലർ സ്പൈ വെയറുകൾ, കീ ലോഗ്ഗറുകൾ തുടങ്ങിയവയും അടങ്ങിയവ ആണു.
സ്പൈവെയറുകൾ
ഒരാളുടെ കമ്പ്യൂട്ടറിൽ നിന്ന് കൊണ്ട്‌ അതിലെ പ്രവർത്തന വിവരങ്ങൾ മറ്റൊരു സ്ഥലത്തേക്ക്‌ എത്തിച്ചുകൊടുക്കുന്ന ചാര പ്രോഗ്രാമുകളാണ്‌ സ്പൈവെയറുകൾ .
ബ്രൌസിംഗ്‌ ചരിത്രം, യൂസർ നാമങ്ങൾ, പാസ്‌വേഡുകൾ , ഇമെയിൽക്ലയന്റ്‌ സോഫ്റ്റ്‌വെയറുകളിലെ ഇമെയിൽ അഡ്രസ്സുകൾ എന്നിവയാണ്‌ സ്പൈവെയറുകൾ കൈമാറ്റം ചെയ്യുന്ന വിവരങ്ങൾ.
ഹൈജാക്കറുകൾ
ഹോം പേജ്‌ , സെർച്ച്‌ പേജ്‌ , സെർച്ച്‌ ബാർ തുടങ്ങിയ ബ്രൌസിംഗ്‌ സോഫ്റ്റ്‌വെയറിന്റെ വിവിധ ഘടകങ്ങളുടെ നിയന്ത്രണം ഏറ്റെടുക്കുന്ന മാൽവെയറുകളാണ്‌ ഹൈജാക്കറുകൾ.
തെറ്റായ വെബ്സൈറ്റുകളിലേക്കോ സെർച്ച്‌ റിസൾട്ടുകളിലേക്കോ വഴി തിരിച്ചു വിടുകയാണ്‌ ഇത്തരം മാൽവെയറുകൾ ചെയ്യുന്നത്‌.
ടൂൾബാറുകൾ
ടൂൾബാറുകൾ ഉപദ്രവകാരികളാണെന്ന് തറപ്പിച്ച്‌ പറയാൻ സാധ്യമല്ല.
പലപ്പോഴും ഇവ സെർച്ചിംഗ്‌ എളുപ്പമാക്കുന്നതിനായി ബ്രൌസറിൽ കൂട്ടിചേർക്കുന്ന പ്രോഗ്രാമുകളാണ്‌.
ഗൂഗിൾ , യാഹൂ തുടങ്ങിയ സെർച്ച്‌ സൈറ്റുകളുടെ ടൂൾബാറുകൾ ഇതിനുദാഹരണങ്ങളാണ്‌.
എന്നാൽ ചിലയിനം ടൂൾബാറുകൾ തീർത്തും ശല്യമായി തീരുന്നവയുമുണ്ട്‌.
ഇത്തരം പ്രോഗ്രാമുകൾ മിക്കവാറും ഉപയോക്താവ്‌ അറിയാതെയാണ്‌ ഇൻസ്റ്റാൾ ചെയ്യപ്പെടുന്നത്‌.
ഡയലർ
നമ്മുടെ കമ്പ്യൂട്ടറിലെ മോഡം / ഫോൺ കണക്ഷൻ മറ്റൊരാൾക്ക്‌ രഹസ്യമായി ഉപയോഗിക്കാൻ സഹായിക്കുന്ന മാൽവെയറുകളാണ്‌ ഡയലറുകൾ.
തന്മൂലം യഥാർത്ഥ കണക്ഷനുള്ള വ്യക്തിക്ക്‌ താൻ ഉപയോഗിക്കുന്നതിലും കൂടുതലായി ബില്ലടക്കേണ്ടി വരുന്നു.
എങ്ങനെ തടയാം?
സൂക്ഷ്മതയോടെയുള്ള ഇന്റർനെറ്റ്‌ ഉപയോഗം കൊണ്ട്‌ ഒരു പരിധി വരെ മാൽവെയറുകളെ തടയാം.
അനുയോജ്യമായ ഫയർവാളുകൾ ഉപയോഗിക്കുന്നതും ഫലപ്രദമായ മാർഗ്ഗങ്ങളിലൊന്നാണ്.
ക്വാളിറ്റി ഉള്ള ആന്റിവൈറസ് പ്രോഗ്രാം ഉപയോഗിക്കുക അത് ശരിയായി അപ്ഡേറ്റ് ചെയ്യുക.
ഓപ്പറേറ്റിങ്ങ് സിസ്റ്റവും മറ്റു സോഫ്റ്റ് വെയറുകളും അപ്ഡേറ്റ് ചെയ്ത് സൂക്ഷിക്കുക.
ഓട്ടോറൺ ഡിസേബിൾ ചെയ്യുക.
ഇങ്ങനെ ഒക്കെ കമ്പ്യൂട്ടറിനെ വൈറസ് ബാധയിൽ നിന്നും ഒരു പരിധിവരെ രക്ഷിക്കാം.
അവലംബം 1 2 http://en.wikipedia.org/wiki/Malware ↑ THE ART OF COMPUTER VIRUS RESEARCH AND DEFENSE By Peter Szor ISBN 0-321-30454-3 ↑ ↑ 1 2 3 ↑ computer viruses for dummies by Peter Gregory, ISBN 0-7645-7418-3 ↑ http://www.theregister.co.uk/2006/02/20/linux_worm/ ↑ http://www.theregister.co.uk/2001/03/28/highly_destructive_linux_worm_mutating/
ബോയിൽ നിയമം ഇംഗ്ലീഷ് വിലാസം https://ml.wikipedia.org/wiki/Boyles_law ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സ്ഥിര പിണ്ഡത്തിലും ഊഷ്മാവിലും വ്യാപ്തവും മർദ്ദവും തമ്മിലുള്ള ബന്ധം കാണിക്കുന്ന അനിമേഷൻ അവിച്ഛിന്ന ബലതന്ത്രം നിയമങ്ങൾ Conservation of mass ആക്ക സംരക്ഷണ നിയമം ഊർജ്ജ സം‌രക്ഷണ നിയമം Entropy inequality ഖര ബലതന്ത്രം ഖരം Stress Deformation Compatibility Finite strain Infinitesimal strain Elasticity linear Plasticity Bending Hooke's law Failure theory Fracture mechanics Contact mechanics Frictionless Frictional ദ്രവ ബലതന്ത്രം Fluids Fluid statics Fluid dynamics Navier–Stokes equations Bernoulli's principle Buoyancy Viscosity Newtonian Non-Newtonian Archimedes' principle Pascal's law മർദ്ദം ദ്രാവകം പ്രതലബലം കേശികത്വം വാതകം അന്തരീക്ഷം Boyle's law Charles's law Gay-Lussac's law Combined gas law പ്ലാസ്മ Rheology Viscoelasticity Smart fluids Magnetorheological Electrorheological Ferrofluids Rheometry Rheometer ശാസ്ത്രജ്ഞർ Bernoulli Boyle Cauchy Charles ഓയ്ലർ Gay-Lussac Hooke പാസ്കൽ ന്യൂട്ടൺ Navier Stokes ക സ തി
വാതക നിയമങ്ങളിൽ ഒന്നും ആദർശ വാതക സമവാക്യത്തിന്റെ രൂപവത്കരണത്തിന് അടിസ്ഥാനമിട്ടതുമായ നിയമങ്ങളിൽ ഒന്നാണ് ബോയിൽ നിയമം .
ഇതിൽ വാതകത്തിന്റെ വ്യാപ്തവും മർദ്ദവും തമ്മിലുള്ള ബന്ധത്തെ വിവരിക്കുന്നു.
1662-ൽ രസതന്ത്രജ്ഞനും ഊർജ്ജതന്ത്രജ്ഞനുമായ റോബർട്ട് ബോയിലാണ് ഈ നിയമം ആദ്യമായി പ്രസിദ്ധീകരിച്ചത്.
അദ്ദേഹത്തിന്റെ ബഹുമാനാർത്ഥമാണ് ഈ നിയമം ബോയിൽ നിയമം എന്ന് വിളിക്കപ്പെടുന്നത്.
ഇങ്ങനെയാണ് നിയമത്തിന്റെ നിർവചനം: “ സ്ഥിരോഷ്മാവിൽ ഒരു നിശ്ചിത പിണ്ഡം വാതകത്തിന്റെ വ്യാപ്തം അതിന്റെ മർദ്ദത്തിന് വിപരീത അനുപാതത്തിലായിരിക്കും ”
ബോയ് കാരിയിംഗ് എ സ്വോർഡ് ഇംഗ്ലീഷ് വിലാസം https://ml.wikipedia.org/wiki/Boy_Carrying_a_Sword
ഫ്രഞ്ച് ആർട്ടിസ്റ്റ് എഡ്വാർഡ് മാനെറ്റിന്റെ 1861 ലെ ഓയിൽ പെയിന്റിംഗാണ് ബോയ് കാരിയിംഗ് എ സ്വോർഡ്.
ഇപ്പോൾ ഈ ചിത്രം ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ പ്രദർശിപ്പിച്ചിരിക്കുന്നു.
പതിനേഴാം നൂറ്റാണ്ടിലെ സ്പാനിഷ് കോടതിയുടെ ഒരു പേജായി വേഷമിട്ട ഒരു കൊച്ചുകുട്ടിയെ ഈ ചിത്രത്തിൽ ചിത്രീകരിച്ചിരിക്കുന്നു.
അവൻ പൂർണ്ണ വലുപ്പത്തിലുള്ള വാളും വാൾ ബെൽറ്റും പിടിച്ചിരിക്കുന്നു.
എമൈൽ സോളയുടെ അഭിപ്രായത്തിൽ, ഈ ചിത്രം സ്പാനിഷ് ചിത്രകാരന്മാരുടെ സ്വാധീനത്തിന് മാതൃകയാണ് കൂടാതെ ഡീഗോ വെലാസ്ക്വസും ഫ്രാൻസ് ഹാളും അക്കാലത്ത് മാനെറ്റിൽ ചെലുത്തിയ ശക്തമായ സ്വാധീനം കാണിക്കുന്നു.
1862 ൽ സുസന്നയുമായുള്ള വിവാഹത്തിനുശേഷം കലാകാരന്റെ വളർത്തുമകനായ ലിയോൺ ലീൻഹോഫായിരുന്നു കലാകാരന്റെ മാതൃക.
ബോയിൻക് ഇംഗ്ലീഷ് വിലാസം https://ml.wikipedia.org/wiki/Berkeley_Open_Infrastructure_for_Network_Computing BOINC Manager Advanced View
ബെർക്ലി ഒപെൻ ഇൻഫ്രസ്ട്രക്ചർ ഫോർ നെറ്റ്വർക് കംപ്യൂട്ടിങ്ങ് (ബോയിൻക്) എന്നത് സന്നദ്ധ ഗ്രിഡ് കംപ്യൂട്ടിങ്ങിനുള്ള ഒരു ഓപ്പൺ സോഴ്സ് മിഡിൽവെയർ ആണ്.
( BOINC' , ഉച്ചാരണം / b ɔɪ ŋ k / – "oink" ) സെറ്റി@ഹോം എന്ന പദ്ധതിയെ പിന്താങ്ങുന്നതിനു വേണ്ടിയാണ് ഇത് ആദ്യം വികസിപ്പിച്ചതെങ്കിലും, പിന്നീട് ഇത് ഗണിതശാസ്ത്രപരവും വൈദ്യശാസ്ത്രപരവും കണിക ജീവശാസ്ത്രപരവും കാലാവസ്ഥാവിജ്ഞാനീയപരവും ജ്യോതിശാസ്ത്രപരവുമായ മറ്റു പല ഡിസ്ട്രിബ്യൂട്ടട് ആപ്പ്ളിക്കേഷനുകൾക്കും വേദിയായി.
ബെർക്ലിയിലെ കാലിഫോർണിയ സർവകലാശാല ആസ്ഥമാക്കി ഡേവിഡ്‌ ആന്റേർസൺ നയിച്ച ഒരു സംഘം ആണ് ബോയിൻക് വികസിപ്പിച്ചെടുത്തത്.
സെറ്റി@ഹോം നയിക്കുന്നതും ഡേവിഡ്‌ ആന്റേർസൺ ആണ്.
ലോകവ്യാപകമായ പെഴ്സണൽ കമ്പ്യൂട്ടറുകളുടെ അതിബൃഹത്തായ പ്രവർത്തനശേഷി ഗവേഷകർക്ക്‌ ലഭ്യമാക്കുക എന്നതാണ് ബോയിൻകിന്റെ ഉദ്ദേശ്യം.
സന്നദ്ധരായ കമ്പ്യുട്ടർ ഉടമകളുടെ കമ്പ്യൂട്ടറിന്റെ ഉപയോഗരഹിതമായ സമയം ഉപയോഗപ്പെടുത്തിയാണ് ഈ ഗവേഷണങ്ങൾ ചെയ്യുന്നത്.
പങ്കെടുക്കുന്ന കമ്പ്യുട്ടർ ഉടമകൾക്ക് അവരുടെ കമ്പ്യൂട്ടറിന്റെ സംഭാവനയ്ക്ക്‌ ആനുപാതികമായി ബോയിൻക് ക്രെഡിറ്റ്‌ (കീർത്തി) നൽകപ്പെടുന്നു.
SETI@home രൂപകല്പന ചെയ്ത ഡേവിഡ് പി. ആൻഡേഴ്സൻ്റെ നേതൃത്വത്തിൽ, ബോയിൻക് ഡെവലപ്മെന്റ് കാലിഫോർണിയ സർവകലാശാലയിൽ, ബെർക്ക്‌ലിയുടെ സ്‌പേസ് സയൻസസ് ലബോറട്ടറിയിൽ ആരംഭിച്ചു.
ഡാറ്റാ വിശകലനം, സിമുലേഷൻ എന്നിവ പോലുള്ള ജോലികളിൽ സഹായിക്കുന്ന, ശാസ്ത്രീയ ഗവേഷണ പ്രോജക്ടുകൾക്ക് അവരുടെ കമ്പ്യൂട്ടറിൻ്റെ  പ്രോസസ്സിംഗ് പവർ സംഭാവന ചെയ്യാൻ ആരെയും അനുവദിക്കുന്ന ഒരു പ്ലാറ്റ്‌ഫോമാണിത്.
ഉയർന്ന പ്രവർത്തനക്ഷമതയുള്ള ഒരു വോളണ്ടിയർ കമ്പ്യൂട്ടിംഗ് പ്ലാറ്റ്‌ഫോം എന്ന നിലയിൽ, ബോയിൻക് 34,236 സജീവ പങ്കാളികളെ ഒരുമിച്ച് കൊണ്ടുവരുന്നു, ലോകമെമ്പാടുമുള്ള 1,36,341 സജീവ കമ്പ്യൂട്ടറുകൾ (ഹോസ്റ്റുകൾ) ഉപയോഗിക്കുന്നു, 2021 നവംബർ 16 വരെ പ്രതിദിനം ശരാശരി 20.164 പെറ്റാഫ്ലോപ്സ്(PetaFLOPS) പ്രോസസ്സ് ചെയ്യുന്നു (ഒരു വ്യക്തിഗത സൂപ്പർ കമ്പ്യൂട്ടറുമായി താരതമ്യം ചെയ്യുമ്പോൾ ലോകത്തിലെ ഏറ്റവും വലിയ 21-ാമത്തെ പ്രോസസ്സിംഗ് ശേഷിയായിരിക്കും ഇത്).
ബോയ് ബിറ്റൻ ബൈ എ ലിസാർഡ് ഇംഗ്ലീഷ് വിലാസം https://ml.wikipedia.org/wiki/Boy_Bitten_by_a_Lizard
ഇറ്റാലിയൻ ബറോക്ക് ചിത്രകാരനായ കാരവാജിയോ വരച്ച ഒരു ചിത്രമാണ് ബോയ് ബിറ്റൻ ബൈ എ ലിസാർഡ് (ഇറ്റാലിയൻ: Ragazzo morso da un ramarro).
ഇത് ഒന്ന് ഫ്ലോറൻസിലെ ഫോണ്ടാസിയോൺ റോബർട്ടോ ലോംഗിയിലും മറ്റൊന്ന് ലണ്ടനിലെ നാഷണൽ ഗാലറിയിലും രണ്ട് പതിപ്പുകളിലായി നിലവിലുണ്ട്.
രണ്ടും കാരവാജിയോയുടെ ആധികാരിക സൃഷ്ടികളാണെന്ന് വിശ്വസിക്കപ്പെടുന്നു.
രണ്ട് പതിപ്പുകളും 1594-1596 കാലഘട്ടത്തിൽ നിന്നുള്ളതാണെന്ന് കരുതപ്പെടുന്നു.
കലാചരിത്രകാരനായ റോബർട്ടോ ലോംഗിയുടെ അഭിപ്രായത്തിൽ, കാരവാജിയോയുടെ അത്യാധുനിക രക്ഷാധികാരി കർദ്ദിനാൾ ഫ്രാൻസെസ്‌കോ ഡെൽ മോണ്ടെയുടെ ഭവനത്തിൽ വരച്ച ആദ്യകാല സൃഷ്ടികളുടെ എല്ലാ അടയാളങ്ങളും പെയിന്റിംഗുകളിൽ ഉണ്ടെന്നും 1595-ൽ കുറച്ചുകാലം വരെ കാരവാജിയോ കർദ്ദിനാളിന്റെ പലാസോ മദാമയിൽ പ്രവേശിച്ചിട്ടില്ലെന്നും കണക്കിലെടുക്കുമ്പോൾ, ചിത്രം ഈ കാലഘട്ടത്തിന്റെ അവസാനമുള്ളതാകാനാണ് കൂടുതൽ സാധ്യതയുള്ളതായി തോന്നുന്നത്.
മോഡലിന്റെ ഐഡന്റിറ്റി
കാരവാജിയോയുടെ എല്ലാ ആദ്യകാല ഔട്ട്‌പുട്ടിലെയും പോലെ, പലതും ഊഹക്കച്ചവടമായി തുടരുന്നു.
കൂടാതെ മോഡലിന്റെ ഐഡന്റിറ്റി ചർച്ച ചെയ്യപ്പെട്ടു.
ഒരു സിദ്ധാന്തം, ഈ മോഡൽ മരിയോ മിന്നിറ്റി കാരവാജിയോയുടെ കൂട്ടുകാരനും ആ കാലഘട്ടത്തിലെ മറ്റ് നിരവധി ചിത്രങ്ങളുടെ മാതൃകയും ആയിരുന്നു.
ചുരുണ്ട കറുത്ത മുടിയും ചുണ്ടുകളും സമാനമായി കാണപ്പെടുന്നു.
എന്നാൽ ബോയ് വിത്ത് എ ബാസ്‌ക്കറ്റ് ഓഫ് ഫ്രൂട്ട് , ദ ഫോർച്യൂൺ ടെല്ലർ തുടങ്ങിയ ചിത്രങ്ങളിൽ മരിയോയ്ക്ക് സ്‌ത്രീത്വമില്ലെന്ന് തോന്നുന്നു.
കൂടുതൽ വായനയ്ക്ക് Jürgen Müller: "Cazzon da mulo" - Sprach- und Bildwitz in Caravaggios Junge von einer Eidechse gebissen , in: Jörg Robert (Ed.): Intermedialität in der Frühen Neuzeit.
Formen, Funktionen, Konzepte , Berlin/Boston 2017, pp. [180]
-214.
ബോയുക് സിറ
ബോയുക് സിറ ( (Böyük Zirə) നർജിൻ എന്നുകൂടി അറിയപ്പെടുന്ന കാസ്പിയൻ കടലിലെ ഒരു ദ്വീപാണ്.
ബാക്കു നഗരത്തിനടുത്തുള്ള ബാക്കു ഉൾക്കടലിൽ സ്ഥിതി ചെയ്യുന്ന ബാക്കു ദ്വീപസമൂഹത്തിലെ ദ്വീപുകളിലൊന്നാണിത്.
നർജിൻ ദ്വീപിനെക്കൂടാതെ, ഡാഷ് സിറ, ക്വും ദ്വീപ്, സെൻബിൽ, സാംഗി-മുഗൻ, ചികിൽ, ഖ്വരാ സു, ഖരാ സിറ, ഗിൽ, ഇഗ്നാറ്റ് ഡാഷ് എന്നിവയും ഏതാനും ചെറു ദ്വീപുകളും ബാക്കു ദ്വീപസമൂഹത്തിൽ ഉൾപ്പടുന്നു.
അബ്ഷെറോൺ ഉപദ്വീപിന് തെക്കുള്ള കടലിൽ നിന്ന് ബാക്കു ഉൾക്കടലിനെ വേർതിരിക്കുന്ന ഏറ്റവും വലിയ ദ്വീപാണ് ബോയുക് സിറ.
ഇതിന് 3.1 കിലോമീറ്റർ നീളവും 900 മീറ്റർ വീതിയുമുണ്ട്.
ലംബവും കുത്തനെയുള്ളതുമായ ദ്വീപിന്റെ വടക്കുപടിഞ്ഞാറൻ ഭാഗം ചെറിയ സസ്യജാലങ്ങൾ വിരളമാണ്.
ബാക്കു തുറമുഖത്ത് നിന്ന് നേരിട്ട് 5 കിലോമീറ്റർ അകലെയായി കാസ്പിയൻ കടലിൽ സ്ഥിതി ചെയ്യുന്ന ബോയുക് സിറ ദ്വീപ്, അസർബൈജാനെ സംബന്ധിച്ചിടത്തോളം തന്ത്രപരമായി വളരെ പ്രാധാന്യമുള്ളതും അസർബൈജാൻ റിപ്പബ്ലിക്കിന്റെ പ്രതിരോധ മന്ത്രാലയത്തിന്റെ അധികാരത്തിന് കീഴിലുള്ളതുമാണ്.
ദ്വീപ് കല്ലുകൾ നിറഞ്ഞതാണ്.
2008 ജനുവരിയിൽ SOCAR എണ്ണക്കമ്പനി ഏകദേശം 17 കിലോമീറ്റർ നീളവും 12-14 മീറ്റർ ആഴവുമുള്ള ഒരു ജലപാതയുടെ നിർമ്മാണം ഇവിടെ പൂർത്തിയാക്കി.
ബോയ് കട്ടിംഗ് ഗ്രാസ്സ് വിത് എ സിക്കിൾ ഇംഗ്ലീഷ് വിലാസം https://ml.wikipedia.org/wiki/Boy_Cutting_Grass_with_a_Sickle Boy Cutting Grass with a Sickle, October 1881, Opaque watercolour on laid paper, Kröller-Müller Museum , Netherlands
1881-ൽ വിൻസെന്റ് വാൻ ഗോഗ് വരച്ച ജലച്ചായാചിത്രമാണ് ബോയ് കട്ടിംഗ് ഗ്രാസ്സ് വിത് എ സിക്കിൾ.
ഈ ചിത്രത്തിന്റെ ഉടമ ക്രോള്ളർ-മുള്ളർ മ്യൂസിയമാണ് .
ബോയ് വിത് എ ഡോഗ് ഇംഗ്ലീഷ് വിലാസം https://ml.wikipedia.org/wiki/Boy_with_a_Dog Boy with a Dog (1655-1660) by Bartolomé Esteban Murillo
1655-1660 നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ക്യാൻവാസ് പെയിന്റിംഗാണ് ബോയ് വിത്ത് എ ഡോഗ് .
ഇപ്പോൾ ഈ ചിത്രം സെന്റ് പീറ്റേഴ്‌സ്ബർഗിലെ ഹെർമിറ്റേജ് മ്യൂസിയത്തിൽ സൂക്ഷിച്ചിരിക്കുന്നു.
1772-ൽ ഈ ചിത്രം കോംടെ ഡി ചോയ്‌സൽ ശേഖരത്തിൽ നിന്നാണ് മ്യൂസിയം സ്വന്തമാക്കിയത്.
ഒരു നായയുമായി കളിക്കുന്ന, വികൃതിയും ജീർണ്ണവസ്ത്രധാരിയും സന്തോഷവാനും ആയ ഒരു ആൺകുട്ടിയെയാണ് പെയിന്റിംഗ് പ്രതിനിധീകരിക്കുന്നത്.
മുറില്ലോയുടെ പല ചിത്രങ്ങളുടെയും തീമാറ്റിക് മാതൃകയാണിത്.
യെവഡു
വംശി പൈഡിപ്പള്ളി സംവിധാനം ചെയ്ത് ദിൽ രാജു നിർമിച്ച് 2014ൽ തീയേറ്ററുകളിൽ എത്തിയ ഒരുതെലുഗു ആക്ഷൻ ചലച്ചിത്രമാണ് യെവഡു .
അല്ലു അർജുൻ , കാജൽ അഗർവാൾ , രാം ചരൺ ഇതിലെ മുഖ്യ കഥാപാത്രങ്ങളെ അവതരിപ്പിച്ചത്.
ശ്രുതി ഹസ്സൻ എമി ജാക്സൺ ഈ ചിത്രത്തിൽ മറ്റു പ്രധാന വേഷത്തിൽ അഭിനയിച്ചു .
ഈ ചിതത്തിന്റെ ചിത്രീകരണം 2012 ഏപ്രിൽ 27നു ആരംഭിച്ചു.
മലയാളത്തിൽ ഭയ്യ മൈ ബ്രദർ എന്ന പേരിലും തമിഴിൽ യാർ ഇവൻ എന്ന പേരിലും ഈ ചിത്രം മൊഴിമാറ്റം ചെയ്തു.
യെവ്ഗെനി ബറാടിൻസ്കി
യെവ്ഗെനി അബ്രമോവിച്ച് ബറാടിൻസ്കി (Russian: Евге́ний Абра́мович Бараты́нский; IPA: [jɪvˈɡʲenʲɪj ɐˈbraməvʲɪtɕ bərɐˈtɨnskʲɪj] 2 March [O.S. 19 February] 1800 – July 11, 1844)  ഒരു റഷ്യൻ elegiac കവിയാണെന്നാണ് അലെക്സാണ്ടർ പുഷ്കിൻ പ്രശംസിച്ചത്.
അദ്ദേഹത്തിന്റെ പ്രശസ്തി വിസ്മൃതിയിലായിരുന്നപ്പോൾ വൾരെ നാളുകൾക്കുശേഷം അദ്ദേഹത്തെ അന്ന അഖ്മാറ്റോവ, ജോസെഫ് ബ്രോഡ്സ്ക്കി എന്നിവർ അതിശ്രേഷ്ഠനായ കവിയായി തിരിച്ചറിഞ്ഞു.
ജീവിതം കവിതാരചന അവലംബം Yevgeny Baratynsky എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യെസ് മിനിസ്റ്റർ
അന്തരാഷ്ട്ര  തലത്തിൽ ഏറെ ജനപ്രീതി നേടിയ ബ്രിട്ടിഷ് രാഷ്ടീയ ആക്ഷേപഹാസ്യ (Politicസിal Satire )  ടി.വി. പരമ്പരയാണ് യെസ് മിനിസ്റ്റർ.
ഈ പരമ്പരയുടെ തുടർച്ച ആണ് യെസ് പ്രൈം മിനിസ്റ്റർ എന്ന ടി.വി പരമ്പര.
അന്റ്ണി ജേ (Antony Jay), ജോന്നാതൻ ലിൻ(Jonathan Lyn) എന്നിവർ രചിച്ച് , ബി.ബി. സി സംപ്രക്ഷേണം ചെയ്തതാണ് ഈ പരമ്പര.
പിൽക്കാലത്ത് റേഡിയോ നാടക പരമ്പരയായും ബി.ബി.സി ഇത് സംപ്രേഷണം ചെയ്തിരുന്നു.
തിരക്കഥ സമാഹാരമായി പുസ്തകരൂപത്തിലും ഇത് ലഭ്യമാണ് .
1980 മുതൽ 1984 വരെ 21 എപ്പിസോഡുകളായിട്ടാണ് യെസ് മിനിസ്റ്റർ കളിച്ചത്.
യെസ് പ്രൈം മിസിറ്റർ 1986 മുതൽ 88 വരെ കളിച്ചതും കൂടി കൂട്ടിയാൽ 39 എപ്പിസോഡുകൾ.
ഒരോ എപ്പിസോഡും അവസാനിക്കുന്നത്  "എസ് മിനിസ്റ്റർ" അല്ലെങ്കിൽ "എസ് പ്രൈം മിനിസ്റ്റർ" എന്ന് കഥാപാത്രം ഉത്തരം പറഞ്ഞുകൊണ്ടാണ്.
ബ്രിട്ടിഷ് ഭരണ ആസ്ഥാനമായ വൈറ്റ് ഹാളിലെ ഒരു കേന്ദ്രമന്ത്രിയുടെ മന്ത്രാലയവും അവിടുത്തെ സംഭവങ്ങളുമാണ് ടി.വി പരമ്പരയുടെ കാതൽ.
സർക്കാർ കെടുകാര്യ സ്ഥതയും , മന്ത്രിമാർ അടക്കമുള്ള ഉന്നതരുടെ പിടിപ്പുകേടും , അജ്ഞതയും, ഉദ്യോഗസ്ഥ വൃത്തതിന്റെ അധികാര മോഹങ്ങളും ചുവപ്പ് നാട പ്രയോഗവും എല്ലാം നർമ്മത്തിൽ പൊതിഞ്ഞ് അവതരിക്കുന്നതാണ് ഈ പരമ്പരകൾ രണ്ടും.
ജിം ഹാക്കർ എന്ന പ്രതിപക്ഷ എം.പി അടങ്ങുന്ന പാർട്ടി പൊതു തിരിഞ്ഞെടുപ്പ് വിജയിച്ച് ഭരണത്തിലേറുന്നതാണ്  കഥയുടെ തുടക്കം.
കൂട്ടു കക്ഷി മുന്നണിയിലെ ഒരു പാർട്ടിയുടെ എം.പി എന്നു മാത്രമേ നാമറിയുന്നുള്ളൂ.
അത് ബ്രിട്ടനിലെ പ്രധാന കക്ഷികൾ ആരുമല്ല എന്നും.
പ്രധാന മന്ത്രി ഹാക്കറിനു മന്ത്രി സ്ഥാനം  നൽകുന്നു.
Minister of Administrative Affairs എന്ന പദവിയാണ് ഹാക്കറക്ക്.
(അങ്ങനെയൊരു മന്ത്രാലയം ബ്രിട്ടനിൽ ശരിക്കും ഇല്ല).
ഹംഫ്രീ ആപ്പിൾബൈ അഥവ സർ ഹംഫ്രി (Humphrey Appleby)  എന്ന പെർമനന്റ് സെക്രട്ടറിയും  ബെർണാഡ് വൂളി (Bernard Woolley) എന്ന പ്രിൻസിപ്പൾ പ്രൈവറ്റ് സെക്രട്ടറിയും അടങ്ങുന്നതാണ് ഹാക്കറുടെ ഓഫീസ്.
ഇവർ മൂവരും ചേർന്നുണ്ടാകുന്ന അനുഭവങ്ങളും സംജാതമാവുന്ന സ്ഥിതി വിശേഷങ്ങളുമാണ് സീരിയലിൽ ഉടനീളം .
മുഖ്യ കഥാപാത്രങ്ങളുടെ സവിശേഷതകൾ
ഹംഫ്രീ മന്ത്രിയോട് പുറമെ ആദരവും താഴ്മയും  കാണിക്കാറുണ്ടെങ്കിലും സിവിൽ സർവ്വിസിന്റെ അധികാര  പ്രയോഗങ്ങളിൽ അണുവിട പോലും വീഴ്ച്ച കാണിക്കാൻ തയ്യാറാവാത്ത ആളാണ്.
ഹാക്കറുടെ പദ്ധതികൾക്ക് പാരവെയ്ക്കാൻ എപ്പോഴും ശ്രമിക്കുന്ന ആളാണ് സ്വന്തം സെക്രട്ടറി.
സെക്രട്ടറിയുടെ സ്വന്തം പദ്ധതികൾ മുടക്കാൻ ഹാക്കറും അവസരം പാഴാക്കാറില്ല.
എന്നാൽ ഇരുവരുടേയും നിലനിൽപ്പിനു സംയുക്ത ഭീഷണി നേരിടിമ്പോൾ അവർ അഭിപ്രായ വ്യത്യാസങ്ങൾ എല്ലാം മറന്ന് ഒന്നിക്കാറുമുണ്ട്.
ജൂനിയർ സിവി സർവ്വന്റായ വൂളിക്ക് മന്ത്രിയോട് അനുഭാവമാണ് ഉള്ളതെങ്കിലും തൊട്ട് മേലെയുള്ള ഹംഫ്രീ അത് നിരുൽസാഹപ്പെടുത്തുന്നു.
" മന്ത്രിമാർ ഇന്നു വരും നാളെ പോകും പക്ഷെ നിന്റെയൊക്കെ ഭാവി തീരുമാനിക്കുന്നത് ഞങ്ങളെ പോലുള്ള സീനിയേഴ്സ് ആണെന്ന് ഓർമ്മ വേണം" എന്ന് ഹംഫ്രീ ഇടയ്കിടെ വിരട്ടി നിർത്താറുണ്ട്.
ഹാക്കറിനും ഹംഫ്രീക്കും ഇടയിൽപ്പെടുന്ന വൂളിക്ക് ചെകുത്താനും കടലിനുമിടയിലുള്ള അനുഭവമാണ് .
നടന്മാർ ജിം ഹാക്കർ ‌- പോൾ എഡിംഗ്ടൺ (Paul Eddington) ഹംഫ്രീ ആപ്പിൾബൈ – നിജിൽ ഹൊതോൺ (Sir Nigel Hawthorne ബെർണാഡ് വൂളി – ഡെറിക്ക് ഫൗൾഡ്സ് (Derek Fowlds) ജനപ്രീതി, അംഗീകാരങ്ങൾ
Audience Appreciation Indexൽ 90+ നേടി ജനപ്രിയ പട്ടികയിൽ മുന്നിലായിരുന്നു ഈ പരമ്പര.
1980, 81, 82 വർഷങ്ങളിൽ കോമഡി സീരിസിനുള്ള  ബാഫ്ട (BAFTA) അവാർഡുകൾ യെസ് മിനിസ്റ്ററിനായിരുന്നു.
1986, 87 വർഷങ്ങളിൽ ഈ അവാർഡിനു യെസ് പ്രൈം മിനിസ്റ്ററിനും നോമിനേഷൻ ലഭിച്ചിരുന്നു.
81, 82 , 86, 87 ൽ സർ ഹംഫ്രീ കഥാപാത്രം അവതരിപ്പിച്ച നിജിൽ ഹൊതൊൺ  ആയിരുന്നു BAFTA Best Light Entertaiment Performance Award ജേതാവ്.
ഈ നാലു തവണയും പോൾ എഡിംഗ്ടൺണും നോമിനേഷൻ ലഭിച്ചിരുന്നു ബ്രിട്ടണിലെ എക്കാലത്തേയ്യും മികച്ച 100 ടെലിവിഷൻ പ്രോഗ്രാമുകളുടെ പട്ടികയിൽ (2000ൽ പ്രസിധ്ധീകരിച്ചത്) ഒമ്പതാം  സ്ഥാനം ഈ രണ്ട് പരമ്പരങ്ങളും സംയുക്തമായി പങ്കിട്ടു.
പരമ്പര ആദ്യമായി ഇറങ്ങിയ കാലത്തെ ബ്രിട്ടിഷ് പ്രധാന മന്ത്രിയായിരുന്ന മാർഗററ്റ് താച്ചർ ഈ രണ്ട് പരമ്പരയുടേയും പ്രഖ്യാപിത ആസ്വാദകയായിരുന്നു.
"അധികാരത്തിന്റെ ഇടനാഴികളിൽ സംഭവിക്കുന്ന കാര്യങ്ങളുടെ തനിമയോടെയുള്ള അവതരണം എനിക്ക് എന്തെന്നില്ലാത്ത ആനന്ദം തന്നിട്ടുണ്ട്. എന്നാണ് താച്ചർ ഒരിക്കൽ പറഞ്ഞത്. 1984 ൽ രചിയിതാക്കളായ ജേയെയും ലിനിന്നെയും ആദരിക്കുന്ന ഒരു ചടങ്ങിൽ താച്ചർ എത്തി നായകരായ എഡിംഗ്ഡണിനും ഹൊതൊണിനുമൊപ്പം ഒരു ചെറു നാടകത്തിൽ (sketch) അഭിനയിച്ചു. അഭിനേതാക്കൾക്കിരുവർക്കും യാതൊരു താല്പര്യവും ഇല്ലായിരുന്നു താച്ചർക്കോപ്പം അഭിനയിക്കാൻ. "
പരിപാടി ഒരു നനഞ്ഞ പടക്കം പോലെ ചീറ്റി പോയി "എന്നായ്രിരുന്നു ഒരു വിശേഷണം.
ബ്രിട്ടിഷ് പൊളിറ്റിക്സ് പഠിപ്പിക്കുന്ന പല ടെക്സ്റ്റ് ബുക്കുകളിലും ഈ പരമ്പര പാഠ്യപരാമർശമാണ്.
ഉദ്യോഗസ്ഥ വർഗ്ഗവും രാഷ്ടീയക്കാരും തമ്മിലുള്ള ബന്ധത്തെ യാതൊരു അതിശയോക്തിയും ഇല്ലാതെ യാഥാർഥ്യത്തോടെ ചിത്രീകരിക്കുന്നതാണ് പരമ്പര എന്ന് രാഷ്ടീയ മീം മാസ നിരീക്ഷകർ സാക്ഷ്യപ്പെടുത്തിയിട്ടുണ്ട്.
വിദേശരാജ്യങ്ങളിൽ
പുസ്തകമായും ടി.വി , അന്യഭാഷാ പുനർ നിർമ്മാണമായും, ഇംഗ്ലീഷ് പുനസംപ്രേഷണമായും ധാരാളം രാജ്യങ്ങളിൽ ഈ പരമ്പര കൊണ്ടാടപ്പെട്ടിട്ടുണ്ട്.
ഹിന്ദിയിൽ ജി മന്ത്രിജി എന്ന പേരിൽ സ്റ്റാർ ടി.വി ഇത് പുനർനിർമ്മിച്ചിറക്കിയിരുന്നു.
ചൈനീസ് ഭാഷയിൽ മുഴുനീള പരമ്പര പുസ്തക രൂപത്തിൽ പ്രസിദ്ധീകരിച്ചത് സർക്കാർ ഉടമസ്ഥതിയിലുള്ള പ്രസാധകരാണ്.
1 2 ↑ ↑ ↑ ↑ {{ cite web }} : Missing or empty | title= ( help ) ↑
യെവോൻ ഗില്ലി ഇംഗ്ലീഷ് വിലാസം https://ml.wikipedia.org/wiki/Yvonne_Gilli
ഒരു ഭിഷ്വഗരയും ഒരു സ്വിസ് രാഷ്ട്രീയ വ്യക്തിത്വവുമാണ് യെവോൻ ഗില്ലി (ജനനം 7 മാർച്ച് 1957).
അവർ ഗ്രീൻ പാർട്ടി ഓഫ് സ്വിറ്റ്സർലൻഡിലെ അംഗമാണ്.
വ ജീവചരിത്രം
സുഗിലെ കന്റോണിലെ ബാറിലാണ് ഗില്ലി ജനിച്ചത്.
രണ്ടാം തല വിദ്യാഭ്യാസം പൂർത്തിയാക്കിയ ശേഷം നഴ്‌സായി മൂന്ന് വർഷത്തെ ഡിപ്ലോമ പൂർത്തിയാക്കി.
പിന്നീട് സെക്കൻഡറി സ്കൂൾ ലീവ് സർട്ടിഫിക്കറ്റ് എടുത്ത് വൈദ്യശാസ്ത്രം പഠിച്ചു.
പഠനത്തിന് സമാന്തരമായി, അവർ ക്ലാസിക്കൽ ഹോമിയോപ്പതിയിലും പരമ്പരാഗത ചൈനീസ് വൈദ്യത്തിലും വിദ്യാഭ്യാസം തുടർന്നു.
1996 മുതൽ അവർ ഗൈനക്കോളജി സ്പെഷ്യലിസ്റ്റായി പ്രവർത്തിക്കുന്നു.
അവർ 2000-ൽ സെന്റ് ഗാലൻ കാന്റണിൽ ഗ്രീൻസിൽ ചേർന്നു.
2000 മുതൽ 2005 വരെ വിൽ പ്രതിനിധീകരിച്ചു.
2004 മുതൽ 2007 വരെ, സെന്റ് ഗാലൻ കന്റോണിലെ കാന്റൺ പാർലമെന്റിൽ അവർ ഡെപ്യൂട്ടി ആയിരുന്നു.
2007 ഒക്ടോബറിൽ, സ്വിസ് ഫെഡറൽ തെരഞ്ഞെടുപ്പിന്റെ ഭാഗമായി, സെന്റ് ഗാലൻ കാന്റണിനെ പ്രതിനിധീകരിച്ച് അവർ ദേശീയ കൗൺസിലിലേക്ക് തിരഞ്ഞെടുക്കപ്പെട്ടു.
2011-ൽ അവർ വീണ്ടും തിരഞ്ഞെടുക്കപ്പെട്ടു.
2015 വരെ അവർ സേവനമനുഷ്ഠിച്ച സീറ്റ് അവർക്ക് നഷ്ടപ്പെട്ടു.
വിവാഹിതയായ അവർക്ക് മൂന്ന് കുട്ടികളുമുണ്ട്.
യെവ്ജനി യെവ്തുഷെങ്കോ ഇംഗ്ലീഷ് വിലാസം https://ml.wikipedia.org/wiki/Yevgeny_Yevtushenko
പ്രമുഖ റഷ്യൻ ചലച്ചിത്രകാരനും അഭിനേതാവും കവിയുമാണ് യെവ്ജനി യെവ്തുഷെങ്കോ (ജനനം : 18 ജൂലൈ 1932 ).
സൈബീരിയയിലെ സിമാ പട്ടണത്തിലെ ഒരു കർഷക കുടുംബത്തിലായിരുന്നു ജനനം.
യെവ്ജനി അലക്സണ്ട്രോവിച്ച് ഗാങ്നസ് എന്നായിരുന്നു ബാല്യത്തിലെ പേര്.
അമ്മയുടെ പേരിനൊപ്പമുള്ള യെവ്തുഷെങ്കോ തന്റെ പേരിനൊപ്പം പിന്നീട് ചേർക്കുകയായിരുന്നു.
1937 ൽ സ്റ്റാലിന്റെ കാലത്ത് യെവ്തുഷെങ്കോയുടെ അപ്പൂപ്പന്മാർ 'ജനശത്രുക്കൾ' എന്ന ആരോപണത്തിൽ വധിക്കപ്പെട്ടു.
റഷ്യൻ വിപ്ലവ കാലത്ത് റെഡ് ആർമി ഉദ്യോഗസ്ഥനായിരുന്നു അമ്മയുടെ അച്ഛൻ.
ജിയോളജിസ്റാറായ അച്ഛൻ അലക്സാണ്ടർ റുഡോൾഫോവിച്ച് ഗാങ്നസിനോടും ഗായികയായ അമ്മ സിനൈദ എർമിലോവ്നയോടുമൊപ്പമായിരുന്നു യെവ്തുഷെങ്കോയുടെ ബാല്യം.
അച്ഛന്റെ ഭൗമശാസ്ത്ര പര്യവേക്ഷണങ്ങൾക്കൊപ്പം 1948 ൽ കസാഖിസ്ഥാനിലും സൈബീരിയയിലും യെവ്തുഷെങ്കോ സഞ്ചരിച്ചു.
ആദ്യ രചനകൾ ഇക്കാലത്തായിരുന്നു.
ഏഴു വയസ്സായപ്പോഴേക്കും അച്ഛനും അമ്മയും ബന്ധം വേർപ്പെടുത്തിയതിനെത്തുടർന്ന് അമ്മയോടൊപ്പമായി താമസം.
ഇക്കാലത്ത് തന്നെ കവിതകളെഴുതാനാരംഭിച്ചിരുന്നു.
പത്തൊൻപതാം വയസിൽ 1952 ൽ ആദ്യ  കാവ്യസമാഹാരം പ്രസിദ്ധീകരിച്ചു.
രണ്ടാം ലോകമഹാ യുദ്ധത്തെതുടർന്ന് യെവ്തുഷെങ്കോ മോസ്കോയിലേക്ക് മാറി.
1951–1954 കാലത്ത് മോസ്കോയിലെ ഗോർക്കി ഇൻസ്റ്റിറ്റ്യൂട്ട് ഓഫ് ലിറ്ററേച്ചറിൽ വിദ്യാർത്ഥിയായെങ്കിലും പഠനം മുഴുപ്പിമിപ്പിച്ചില്ല.
അലക്സാണ്ടർ ഡോൾസ്കിയുടെ അഭിനയത്തോടെ അവതരിപ്പിക്കപ്പെട്ട "സം തിങ് ഈസ് ഹാപ്പനിംഗ് ടു മീ" എന്ന ഗാനം ജനകീയമായി.
1956 ൽ പ്രസിദ്ധീകരിച്ച "സിമാ സ്റ്റേഷൻ" നിരൂപക ശ്രദ്ധ നേടി.
1957 ൽ "വ്യക്തി കേന്ദ്രീകൃതം" എന്നാക്ഷേപിക്കപ്പെട്ട് സാഹിത്യ ഇൻസ്റ്റിറ്റ്യൂട്ടിൽ നിന്ന് ബഹിഷ്കൃതനായി.
യാത്ര ചെയ്യുന്നതിൽ നിന്ന് വിലക്കപ്പെട്ടുവെങ്കിലും  അദ്ദേഹത്തിന്റെ കവിതകൾ ധാരാളമായി വായിക്കപ്പെടുകയും ജനകീയ കവിയായ് അറിയപ്പെടുകയും ചെയ്തു.
ബോറീസ് പാസ്റ്റർനാക്ക് , റോബർട്ട് ഫ്രോസ്റ്റ് എന്നീ പ്രമുഖ കവികളുടെ പ്രോത്സാഹനവും പിന്തുണയും അദ്ദേഹത്തിനു ലഭിച്ചു.
ക്രൂഷ്ച്ചേവ് കാലഘട്ടത്തിൽ
സ്റ്റാലിനെത്തുടർന്ന് അധികാരത്തിലെത്തിയ ക്രൂഷ്ച്ചേവ്, കലാകാരന്മാർക്കും എഴുത്തുകാർക്കും പരിമിതമായ അളവിലെങ്കിലും ആവിഷ്കാര സ്വാതന്ത്ര്യം അനുവദിച്ചിരുന്നു.
1961 ൽ പ്രസിദ്ധീകരിച്ച 'ബേബി യാർ' എന്ന രചന യെവ്തുഷെങ്കോയ്ക്ക്  റഷ്യക്കകത്തും പുറത്തും വലിയ പ്രശസ്തി നേടി കൊടുത്തു.
ഈ കവിതയിൽ, നാസിസത്തെ സംബന്ധിക്കുന്ന സോവിയറ്റ് നിലപാടുകൾക്കെതിരെയും 1941 ലെ കീവിലെ ജൂത കൂട്ടക്കൊലപാതകത്തെ  സംബന്ധിക്കുന്ന ചരിത്ര സത്യങ്ങളെ വളച്ചൊടിക്കുന്നതിനെതിരെയും ശക്തമായി പ്രതികരിക്കുകയുണ്ടായി.
സമാന്തര മാസികകളിലൂടെയും അനുമതിയില്ലാതെ രഹസ്യമായി പ്രവർത്തിച്ചിരുന്ന ചെറുമാസികകളിലൂടെയും ഈ കവിതയ്ക്ക് വലിയ പ്രചാരം ലഭിച്ചു.
ദിമിത്രി ഷോസ്ത്ക്കോവിച്ച് ബേബി യാറിനൊപ്പം മറ്റ് മൂന്ന്  യെവ്തുഷെങ്കോ കവിതകൾ കൂടി ചേർത്ത് സിംഫണി നമ്പർ 13 എന്ന പേരിൽ പുറത്തിറക്കുകയുണ്ടായി.
1984 ലാണ് ഇതിന് സോവിയറ്റ് യൂണിയനിൽ പ്രസിദ്ധീകരണാനുമതി ലഭിച്ചത്.
ലിറ്ററേച്ചറന്യ ഗസറ്റ എന്ന സാഹിത്യ പ്രസിദ്ധീകരണത്തിൽ 1961 ൽ തന്നെ ഇത് പ്രസിദ്ധീകരിച്ചിരുന്നതായി ചിലർ ചൂണ്ടിക്കാട്ടിയിട്ടുണ്ട്.